|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4268, 487 46 14, 487 40 36ounz@vojvodinа.gov.rs |
| ČÍSLO: 003324741 2025 09427 004 001 000 001 | DÁTUM: 05. 08. 2025 |

Podľa článku 3 Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie aktivít súvisiacich so zlepšením bezpečnosti zariadení ustanovizní základného a stredného vzdelávania a výchovy na území Autonómnej pokrajiny Vojvodiny – vykonávanie prác (Úradný vestník APV č. 40/25) a Pokrajinského parlamentného uznesenia o rozpočte Autonómnej pokrajiny Vojvodiny na rok 2025 (Úradný vestník APV č. 57/24 a 38/25 – opätovná bilancia), Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej: sekretariát) v y p i s u j e

**SÚBEH**

NA FINANCOVANIE A SPOLUFINANCOVANIE AKTIVÍT SÚVISIACICH SO ZLEPŠENÍM BEZPEČNOSTI ZARIADENÍ USTANOVIZNÍ ZÁKLADNÉHO A STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY NA ROK 2025 – VYKONÁVANIE PRÁC

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24 a 38/2 – opätovná bilancia), a to: financovanie a spolufinancovanie aktivít súvisiacich so zlepšením bezpečnosti zariadení ustanovizní základného a stredného vzdelávania na území Autonómnej pokrajiny Vojvodiny – vykonávanie prác **v celkovej výške 25 000 000,00 dinárov** (na úrovni základného vzdelávania a výchovy **12 500 000,00 dinárov** a na úrovni stredného vzdelávania a výchovy **12 500 000,00** **dinárov**).

Finančné prostriedky sú prideľované na realizáciu prác, ktoré zlepšujú bezpečnosť zariadení ustanovizní základného a stredného vzdelávania a výchovy na území Autonómnej pokrajiny Vojvodiny, a to na: ***práce na inštaláciách ochrany pred bleskom, práce súvisiace s protipožiarnou ochranou (vrátane prác na hydrantových sieťach, inštalácie automatických požiarnych poplachových zariadení, inštalácie evakuačného osvetlenia a signalizácie), práce na plotoch a bránach školského komplexu, inštaláciu bezpečnostných dverí, práce na výmene poškodených elektrických inštalácií*** *a iné podobné práce súvisiace s bezpečnosťou.*

***Maximálna výška finančných prostriedkov, o ktorú môžu žiadatelia požiadať, je 3 600 000,00 dinárov vrátane DPH.***

Finančné prostriedky sa neprideľujú na práce, ktorých plné financovanie sa poskytuje z iných zdrojov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2025.

**PODMIENKY SÚBEHU**

*1. Žiadatelia sú:*

* školy základného a stredného vzdelávania na území Autonómnej pokrajiny Vojvodiny založené Srbskou republikou, AP Vojvodinou a jednotkou miestnej samosprávy.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel prideľovania rozpočtových prostriedkov Pokrajinského sekretariátu vzdelávania, predpisov, správy, národnostných menšín – národnostných spoločenstiev na financovanie a spolufinancovanie aktivít súvisiacich so zlepšením bezpečnosti zariadení ustanovizní základného a stredného vzdelávania a výchovy na území Autonómnej pokrajiny Vojvodiny – vykonávanie prác sú:

1. význam realizácie projektu, pokiaľ ide o bezpečnosť a zdravie žiakov, učiteľov a zamestnancov, ktorí využívajú objekty,
2. finančná opodstatnenosť projektu,
3. existencia iných zdrojov financovania – spolufinancovanie realizácie projektu,
4. udržateľnosť – dlhodobý efekt zlepšenia podmienok využívania objektu po realizácii projektu,
5. aktivity, ktoré sú vykonávané na účely realizácie projektu,
6. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň.

**VŠEOBECNÉ SMERNICE SÚBEHU**

Ak je technicky možné realizovať projekt v niekoľkých samostatných fázach vykonávania prác, žiadateľ by mal predložiť prihlášku s jasne stanovenými fázami na vykonanie prác a uvedenými finančnými prostriedkami pre všetky fázy.

Priložený predbežný výmer a predbežný výpočet prác by mali obsahovať presne určené množstvo prác a trhové ceny, nakoľko finančné prostriedky budú žiadateľovi prevedené po vykonaní príslušného postupu verejného obstarávania v súlade so Zákonom o verejnom obstarávaní (a najviac do schválenej sumy). Sekretariát nebude môcť financovať zvyšné a nepredvídané práce.

 Žiadateľ, ktorý sa tiež uchádzal na súbehu o konkrétny projekt na iných miestach, má právo podať prihlášku na daný súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetný projekt.

V prípade podania prihlášky na spolufinancovanie prác prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Po pridelení finančných prostriedkov na základe súbehu bude užívateľ povinný:

* podpísať zmluvu o pridelení rozpočtových prostriedkov s Pokrajinským sekretariátom vzdelávania, predpisov, správy a národnostných menšín – národnostných spoločenstiev (ďalej len: sekretariát), ktorý bude upravovať vzájomné práva a povinnosti zmluvných strán;
* uskutočniť zodpovedajúce konanie obstarania v súlade so Zákonom o verejnom obstarávaní (vestník Sl. glasnik RS č. 91/19 a 92/23);
* angažovať nezávislú osobu ako odborný dozor nad vykonávaním príslušných prác;
* vo všetkom sa pridržiavať Pokynov na uskutočnenie zmluvy o pridelení finančných prostriedkov z rozpočtu APV na rok 2025.

**SPÔSOB PODÁVANIA ŽIADOSTÍ**

Žiadosti o pridelenie finančných prostriedkov sa predkladajú na jednotnom súbehovom tlačive sekretariátu. Kompletná súbehová dokumentácia sa môže stiahnuť od **5. 8. 2025** z webovej stránky sekretariátu [**www.puma.vojvodina.gov.rs**](quot%3Bhttp%3A//www.puma.vojvodina.gov.rs%26quot)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s označením „Pre súbeh –

na financovanie a spolufinancovanie aktivít súvisiacich so zlepšením bezpečnosti zariadení ustanovizní základného a stredného vzdelávania a výchovy na území Autonómnej pokrajiny Vojvodiny na rok 2025 – vykonávanie prác“, Bulvár Mihajla Pupina 16, 21000 Nový Sad, alebo predložiť osobne, odovzdaním na podateľni pokrajinskej správy v Novom Sade (na prízemí budovy Pokrajinskej vlády).

**K prihláške na súbeh sa pripája:**

**A) NA FINANCOVANIE A SPOLUFINANCOVANIE vykonávania prác, na ktoré príslušný orgán vydá rozhodnutie o schválení vykonania prác:**

1. **technická dokumentácia**, na základe ktorej orgán príslušný pre vydávanie stavebných povolení vydal rozhodnutie o schvaľovaní prác (v prípade, že je majiteľ objektu, kde sú práce vykonávané, AP Vojvodina, a ustanovizni sa nepodarilo získať rozhodnutie o schválení výkonu prác, táto ustanovizeň predkladá technickú dokumentáciu, na základe ktorej, po obstaraní súhlasu pre výkon prác Pokrajinskej vlády, príslušný orgán vydá rozhodnutie o povolení výkonu prác);
2. **rozhodnutie o povolení výkonu**, ktoré vydáva orgán príslušný pre vydávanie stavebného povolenia (v prípade, že je majiteľ objektu, na ktorom sa vykonávajú práce, AP Vojvodina, ustanovizne, čo si neobstarali rozhodnutie o povolení výkonu prác, predkladajú akt príslušného orgánu, ktorým sa preukazuje, že odovzdaná technická dokumentácia je kompletná a zodpovedajúca a že sa na základe nej, po získaní súhlasu Pokrajinskej vlády na výkon prác, vydá rozhodnutie o povolení výkonu prác);
3. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
4. **v prípade spolufinancovania poskytnúť dôkaz o zabezpečených finančných prostriedkoch** na spolufinancovanie prác (zmluva, rozhodnutie, výpis z rozpočtu jednotky lokálnej samosprávy a pod.) spolu s riadne podpísaným a opečiatkovaným vyhlásením o účasti na spolufinancovaní príslušných prác (vyhlásenie doručiť vo voľnej podobe);

**B) NA FINANCOVANIE A SPOLUFINANCOVANIE vykonávania bežných údržbárskych prác**:

1. **ak vydaný orgánom príslušným na vydanie stavebného povolenia,** ktorým sa potvrdzuje, že је predmetný druh prác v pripojenom predbežnom výmere a predbežnom účte na bežnú údržbu objektov, resp. prác, pre ktoré sa nevystavuje rozhodnutie o povolení vykonávania prác podľa Zákona o plánovaní a výstavbe (vestník Sl. glasnik RS č. 72/09, 81/09 – oprava, 64/10 – uznesenie ÚS, 24/11, 121/12, 42/13 – uznesenie ÚS, 50/13 – uznesenie ÚS, 98/13 – uznesenie ÚS, 132/14, 145/14, 83/18, 31/19, 37/19 – iný zákon, 9/20, 52/21 a 62/23);
2. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov s očíslovanými stranami, záväzne s dátumom vypracovania);**
3. **v prípade spolufinancovania poskytnúť dôkaz o zabezpečených finančných prostriedkoch** **na spolufinancovanie prác** (zmluva, rozhodnutie, výpis z rozpočtu jednotky lokálnej samosprávy, a pod.) spolu s riadne podpísaným a opečiatkovaným vyhlásením zodpovednej osoby o spolufinancovaní príslušných prác (vyhlásenie doručiť vo voľnej podobe).

**Žiadosť sa podáva v tlačenej forme (riadne vyplnená a podpísaná zodpovednou osobou) a všetky prílohy k žiadosti sa podávajú VÝHRADNE V ELEKTRONICKEJ FORME na USB alebo CD.**

**Lehota podávania prihlášok na súbeh je 5. 9. 2025.**

Sekretariát si vyhradzuje právo od podávateľa prihlášky podľa potreby žiadať dodatočnú dokumentáciu a informácie.

Po uplynutí lehoty na predkladanie prihlášok komisia začne posudzovať prihlášky.

Komisia nebude posudzovať neúplné a neprípustné prihlášky, a to v týchto prípadoch:

* neúplné žiadosti (nesprávne vyplnené žiadosti, t. j. žiadosti, v ktorých nie sú vyplnené všetky povinné polia, žiadosti, ktoré nie sú podpísané a opečiatkované, žiadosti, ktoré presahujú limit 3 600 000,00 dinárov, žiadosti, v ktorých bola dokumentácia požadovaná súbehom predložená s nedostatkami a/alebo nebola predložená vôbec);
* oneskorené prihlášky (zaslané po termíne označenom ako posledný deň súbehu),
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu);
* prihlášky, ktoré nesúvisia s účelmi stanovenými súbehom;
* prihlášky užívateľov, ktorí v predchádzajúcom období neopodstatnili pridelené prostriedky z pokrajinského rozpočtu vo finančných a opisných správach.

Výsledky súbehu sa uverejňujú na internetovej stránke sekretariátu.

**Záujemcovia dodatočné informácie v súvislosti s realizáciou súbehu môžu získať v sekretariáte na nasledujúcich telefónnych číslach: 021/487 42 68, 487 46 14, 487 40 36.**

 Pokrajinský tajomník

 Róbert Ótott